科學方法

係一套靠實證嚟了解宇宙嘅技巧，亦係現代科學嘅其中一個根基：搞親科學嘅人冚唪唥都係用科學方法嚟研究自己在意嘅現象嘅－由物理學同生物學等嘅自然科學至經濟學等嘅社會科學都係噉。

定義

原則上，「科學方法」呢個詞可以噉樣嚟定義：

步驟 

科學方法有以下幾個步驟：
喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象係咪而家有嘅理論解唔解釋得到，而如果唔得，就要諗吓有冇啲乜嘢新嘅定律有可能解釋到呢柞現象；
基於諗出嚟嘅新定律或者理論，諗一啲有得驗證嘅假說出嚟；
做實驗或者有系統性嘅觀察嚟睇吓嗰柞假說係咪啱；
分析手上嘅數據；
做總結－
如果數據撐條新定律嘅話，噉就將呢個新發現夾入去現有嘅理論入面，形成一個解釋能力更勁嘅新理論；
如果數據唔撐條新定律嘅話，就重新諗過；
重複。

科學理論 

喺科學方法當中，科學理論係一個重要嘅概念：喺嚴格嘅科學上嚟講，「理論」係指一啲解釋現象嘅模型，而且呢啲模型實要有可否證性先可以算係科學理論；「有可否證性」意思係指會個理論會做一啲可以用實證嚟驗證嘅預測。冇可否證性嘅理論唔可以算係科學理論，而係假科學，例子有風水等嘅嘢，例－
阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年恐怕有生命危險之嘛。
基於驗證嘅結果，理論可能會畀人發現佢哋需要改善甚至畀人發現佢哋係錯嘅。呢個循環，由預測、檢試、到改善，可能會重複好多次，甚至會無限期噉重複，直到個理論勁到能夠完美噉預測大自然嘅現象為止。

科學
學術寫作
工程設計
統計學
企咗喺巨人嘅膊頭上面

攷

拎 

An Introduction to Science: Scientific Thinking and a scientific method.
Introduction to the scientific method.
Theory-ladenness.